钦定古今图书集成/理学汇编/学行典/第249卷 > 杜岐
## 钦定古今图书集成/理学汇编/学行典/第249卷 > 杜岐

按《淮安府志》：“杜岐，字来仪，原延安府勋胄。性沉默，慎
言笑，轻财广施窭人，多所依活。少年志四方，因其叔
氏世为淮之山阳商，挟重赀，繇秦而南，遇盗罄劫，迺
孑身入淮，卜蒲浦以居，虽家徒壁立，益裕如也。倍行
德好义，曾晨起如厕，见遗金数百，既怜失金之子，欲
觅无从，廉其人返之。嗣后家渐饶，遂占鹾，籍于淮。四”
十馀，尚无子，戚友劝纳妾，不从，赠之嬖，不受。后于中
州道上主一上人家，拯其急窘，甘以女奉箕帚，坚拒
之。还家后，联举三子，年八十四，步履饮食类童子。幼
而老，未尝抱疾病。《易箦》先一日前知数，因遍辞姻友，
烧羊设酒，尽生平欢。更约以“俗重道场周七一作殊
不达幽冥理，兹永别矣。”每七日，令儿童辈亦烧羊设
酒，屈诸公临而举觞，仿今夕状，如生平欢也。尝三征
三饮，宾力谢不赴，惟闭户乐年，印证古今忠义人不
休毫不为细得失、分喜怒。当事者高其品额，旌荣寿，
江淮闲称“隐君子”焉。少子逢时，明敏有大志，登第后
仕湖州别驾，升秩宁波郡丞，仕籍最著。